**Sajtóközlemény**

**Megújuló kommunikációs rendszerek, biztonságosabb környezet**

**2022. október 6.**

*Lezárult a KEHOP 1-6.0-15-2016.00023 azonosító számú, Döntéstámogató rendszer elnevezésű uniós projekt, amelynek célja a lakosság személy- és vagyonbiztonságának növelése. A projekt az Európai Unió 850 millió forintos vissza forintos vissza nem térítendő támogatásából valósult meg a Magyar Állam társfinanszírozása mellett.*

A katasztrófavédelem beavatkozásainak sikere nem kis részben a gyors és hatékony kommunikáción múlik. Ez segíti hozzá a döntéshozókat az adott helyzetben legmegfelelőbb intézkedésekhez.

A projekt célja a lakosság személy- és vagyonbiztonságának növelése mellett az, hogy a beavatkozásban résztvevők

* hozzáférjenek a beavatkozás idején szükséges és rendelkezésre álló adatokhoz
* gyorsabban reagálhassanak az eseményekre
* a lehető legrövidebb időn belül felszámolják a káreseményt
* mérsékeljék a bekövetkező károk mértékét.

A projekt keretén belül létrejött

* egy fejlesztési és változáskezelési rendszer
* megújultak a térinformatikai offline és online alkalmazások
	+ létrejött a veszélyhelyzeti forgatókönyvek dokumentumtára
	+ az új bevetés-támogató mobil alkalmazás, a PAJZS MINI
	+ azonnal hozzáférhetőek a közlekedési információk
	+ kialakult egy új térinformatikai portál
	+ megtörtént a szakrendszeri alkalmazások fejlesztése
* erősödött az informatikai helyiségek objektumvédelme
* mobil eszközökkel és mobil dokkolókkal bővült az eszköztár

A beruházás lezárásaként 2022 októberében 525, a tájékozódást, kommunikációt és beavatkozást segítő táblagépet szereztek be a tűzoltógépjármű-fecskendőkbe. Ezzel a beruházással befejeződött a 2017 decemberében indult *Döntéstámogató rendszer* projekt*.*

A projektről bővebben a [www.katasztrofavedelem.hu](http://www.katasztrofavedelem.hu) oldalon olvashatnak.

További információ kérhető: Mukics Dániel tűzoltó alezredestől, a 20/669-3613-as telefonszámon.

Budapest, 2022. október 6.

BM Országos Katasztrófavédelmi Főigazgatóság Kommunikációs Szolgálata